ddrg/super_eurlex huggingface dataset:
Úradný vestník L 320 , 05/12/2003 S. 0004 - 0004



Nariadenie Komisie (ES) č. 2132/2003 zo 4. decembra 2003, ktorým sa mení a dopĺňa nariadenie (ES) č. 2799/1999, ktorým sa ustanovujú podrobné pravidlá uplatňovania nariadenia (ES) č. 1255/1999, pokiaľ ide o poskytovanie pomoci pre odstredené mlieko a odstredené sušené mlieko určené na výživu zvierat a predaj takéhoto sušeného odstredeného mlieka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], najmä na jeho článok 10, keďže: (1) V súlade s článkom 26 nariadenia Komisie (ES) č. 2799/1999 [2] predávajú intervenčné agentúry prostredníctvom stálej verejnej súťaže sušené odstredené mlieko uskladnené pred 1. májom 2002. (2) Pri zohľadnení zostávajúceho dostupného množstva a situácie na trhu by sa uvedený dátum mal zmeniť na 1. jún 2002. (3) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 26 ods. 2 nariadenia (ES) č. 2799/1999 sa dátum "1. mája 2002" nahrádza týmto dátumom "1. júna 2002". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. decembra 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1787/2003 (Ú. v. ES L 270, 21.10.2003, s. 121). [2] Ú. v. ES L 340, 31.12.1999, s. 3. Nariadenie naposledy zmenené a doplnené nariadením (ES) č. 2238/2002 (Ú. v. ES L 341, 17.12.2002, s. 11). --------------------------------------------------
Úradný vestník L 324 , 11/12/2003 S. 0017 - 0018



Nariadenie Komisie (ES) č. 2157/2003 z 10. decembra 2003, ktorým sa dvadsiaty šiestykrát mení a dopĺňa nariadenie (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením Komisie (ES) č. 2049/2003 [2], najmä na jeho článok 7 ods. 1 prvú zarážku; keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov. (2) 4. decembra 2003 sankčný výbor Bezpečnostnej rady Organizácie Spojených národov sa rozhodol zmeniť a doplniť zoznam osôb, skupín a subjektov, ktorých finančné prostriedky a hospodárske zdroje majú byť zmrazené. Preto by sa mala príloha I vzhľadom na uvedené zmeniť a doplniť. (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha I k nariadeniu ES č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 10. decembra 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. ES L 303, 21.11.2003, s. 20. -------------------------------------------------- PRÍLOHA Príloha I k nariadeniu ES č. 881/2002 sa mení a dopĺňa takto: Pod nadpis "Fyzické osoby" sa dopĺňa tento zápis, ktorý znie: Saifi AMMARI (alias a) El Para (bojové meno), b) Abderrezak Le Para, c) Abou Haidara, d) El Ourassi, e) Abderrezak Zaimeche, f) Abdul Rasak Ammane Abu Haidra, g) Abdarak). Dátum narodenia: 1. januára 1968. Miesto narodenia: Kef Rih, Alžírsko. Štátna príslušnosť: alžírska. --------------------------------------------------
Úradný vestník L 328 , 17/12/2003 S. 0020 - 0020



Nariadenie Komisie (ES) č. 2198/2003 zo 16. decembra 2003 o zmene a doplnení nariadenia (ES) č. 464/1999 stanovujúceho vykonávacie pravidlá k nariadeniu Rady (ES) č. 2201/96, pokiaľ ide o opatrenia pomoci pre sušené slivky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami spracovanými z ovocia a zeleniny [1], naposledy zmenené a doplnené nariadením Komisie (ES) č. 453/2002 [2], a najmä na jeho článok 6c ods. 7, keďže: (1) Nariadenie Komisie (ES) č. 464/1999 [3] stanovuje podrobné pravidlá na uplatňovanie nariadenia (ES) č. 2201/96, čo sa týka opatrení o pomoci na sušené slivky. (2) Na sprísnenie úpravy minimálnej ceny by sa mal pri výpočte ceny platenej spracovateľom vylúčiť podiel odpadu. (3) Mali by sa zdokonaliť kontrolné mechanizmy pri programe pomoci na výrobu sušených sliviek, a to zmenou pravidiel o kontrolách východiskovej suroviny vykonávaných zo strany členských štátov. (4) Malo by sa preto zmeniť a doplniť nariadenie (ES) č. 464/1999. (5) Opatrenia ustanovené v tomto nariadení sú v súlade so stanoviskom Riadiaceho výboru pre výrobky spracované z ovocia a zeleniny, PRIJALA TOTO NARIADENIE: Článok 1 Nariadenie (ES) č. 464/1999 sa mení a dopĺňa takto: 1. Článok 2 sa nahrádza týmto: "Článok 2 Aby prišla do úvahy pomoc podľa článku 6a nariadenia (ES) č. 2201/96, musia sušené slivky spĺňať požiadavky podľa prílohy I časti B a musia byť získané zo sušených sliviek, ktoré spĺňajú požiadavky stanovené v prílohe I časti A, za ktoré sa úplne uhradila minimálna cena za množstvá dodané bez odpadu." 2. Článok 6 sa nahrádza týmto: "Článok 6 Členské štáty podniknú všetky potrebné opatrenia, najmä čo sa týka kontroly účtovania zásob, aby zabezpečili, že celkové obchodované alebo skladované množstvá každého spracovateľa súhlasia s množstvami, na ktoré bola vyplatená pomoc." 3. Príloha I časť B oddiel I bod 3 sa nahradí týmto: "3. Šarže sušených sliviek musí spracovateľ ihneď po príchode do svojho zariadenia skontrolovať za prítomnosti zástupcu výrobnej organizácie a musia byť rozdelené podľa veľkosti, ak nie sú určené na priemyselné účely." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. decembra 2003 Za Komisiu Franz Fischler člen Komisie [1] Ú. v. ES L 297, 21.11.1996, s. 29. [2] Ú. v. ES L 72, 14.3.2002, s. 9. [3] Ú. v. ES L 56, 4.3.1999, s. 8. --------------------------------------------------
Úradný vestník L 325 , 12/12/2003 S. 0018 - 0018



Nariadenie Komisie (ES) č. 2162/2003 z 11. decembra 2003, ktorým sa stanovuje definitívna pomoc pre určité strukoviny na zrno pre hospodársky rok 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1577/96 z 30. júla 1996, ktorým sa zavádza osobitné opatrenie týkajúce sa určitých strukovín na zrno [1], a najmä na jeho článok 6 ods. 1, keďže: (1) Článok 3 nariadenia (ES) č. 1577/96 rozdeľuje maximálnu garantovanú výmeru medzi šošovicu a cícer na jednej strane a viku na druhej strane, umožňujúc, aby nevyužitý prebytok jednej maximálne garantovanej výmery bol prerozdelený na inú maximálne garantovanú výmeru pred určením prekročenia maximálnej garantovanej výmery. (2) Maximálna garantovaná výmera pre šošovicu a cícer podľa článku 3 nariadenia (ES) č. 1577/96 nebola v hospodárskom roku 2003/2004 rozšírená, keďže maximálna garantovaná výmera pre viku, zvýšená o nevyužitý prebytok maximálne garantovanej výmery pre šošovicu a cícer, sa v hospodárskom roku 2003/2004 rozšírila o 10,37 %. Pomoc uvedená v článku 2 ods. 2 nariadenia (ES) č. 1577/96 by sa preto mala pre viku proporcionálne znížiť pre príslušný hospodársky rok. (3) Opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Definitívna pomoc pre určité strukoviny na zrno na hospodársky rok 2003/2004 je EUR 181,00 na hektár pre šošovicu a cícer a EUR 163,99 na hektár pre viku. Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. decembra 2003 Za Komisiu Franz Fischler člen Komisie [1] Ú. v. ES L 206, 16.8.1996, s. 4. Nariadenie naposledy zmenené a doplnené nariadením (ES) č. 811/2000 (Ú. v. ES L 100, 20.4.2000, s. 1). --------------------------------------------------
Úradný vestník L 328 , 17/12/2003 S. 0019 - 0019



Nariadenie Komisie (ES) č. 2197/2003 zo 16. decembra 2003 o rozdelení 5000 ton krátkych ľanových a konopných vlákien ako zaručených národných množstiev medzi Dánsko, Grécko, Írsko, Taliansko a Luxembursko na hospodársky rok 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1673/2000 z 27. júla 2000 o spoločnej organizácii trhu s ľanom a konope [1], a najmä na jeho článok 9, keďže: (1) Článok 8 ods. 1 nariadenia Komisie (ES) č. 245/2001 [2], ktorým sa ustanovili vykonávacie pravidlá na uplatňovanie nariadenia (ES) č. 1673/2000, určuje, že rozdelenie 5000 t krátkych ľanových a konopných vlákien ako zaručených národných množstiev sa podľa článku 3 ods. 2 písm. b) nariadenia (ES) č. 1673/2000 musí uskutočniť do 16. novembra bežného hospodárskeho roka. (2) Na tento účel oznámili Dánsko a Taliansko Komisii plochy, ktoré sú predmetom kúpnopredajnej zmluvy, spracovateľského záväzku alebo zmluvy o práci vo mzde, a odhady výnosov slamy, ako aj ľanových a konopných vlákien. (3) V Grécku, Írsku a Luxembursku sa naopak v hospodárskom roku 2003/2004 ľanové a konopné vlákna nedorobia. (4) Na základe týchto oznámení sa odhaduje, že celková výroba piatich dotknutých členských štátov nedosiahne celkové pridelené množstvo 5000 ton a mali by sa stanoviť národné zaručené množstvá, ako sa uvádza nižšie. (5) Opatrenia ustanovené v tomto nariadení sú v súlade so stanoviskom Riadiaceho výboru pre prírodné vlákna, PRIJALA TOTO ROZHODNUTIE: Článok 1 Na hospodársky rok 2003/2004 sa v súlade s článkom 3 ods. 2 písm. b) nariadenia (ES) č. 1673/2000 stanovuje nasledujúce rozdelenie na zaručené národné množstvá: - Dánsko: 7 ton, - Grécko: 0 ton, - Írsko: 0 ton, - Taliansko: 399 ton, - Luxembursko: 0 ton. Článok 2 Toto nariadenie nadobúda účinnosť tretí deň nasledujúci po dni jeho uverejnenia v Úradnom vestníku Európskej únie. Bude sa uplatňovať od 16. novembra 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. decembra 2003 Za Komisiu Franz Fischler člen Komisie [1] Ú. v. ES L 193, 29.7.2000, s. 16. Nariadenie naposledy zmenené a doplnené nariadením (ES) č. 1782/2003 (Ú. v. EÚ L 270, 21.10.2003, s. 1). [2] Ú. v. ES L 35, 6.2.2001, s. 18. Nariadenie naposledy zmenené a doplnené nariadením (ES) č. 1401/2003 (Ú. v. EÚ L 199, 7.8.2003, s. 3). --------------------------------------------------
Úradný vestník L 342 , 30/12/2003 S. 0006 - 0006



Nariadenie Komisie (ES) č. 2304/2003 z 29. decembra 2003, ktorým sa mení a dopĺňa nariadenie (ES) č. 2808/98 stanovujúce pravidlá na uplatňovanie poľnohospodárskeho peňažného systému po zavedení eura v poľnohospodárstve KOMISIA EURÓPSKÝCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2799/98 z 15. decembra 1998, ktorým sa zakladá poľnohospodárska peňažná úprava pre euro [1], a najmä na jeho článok 9, keďže: (1) Podľa článku 4 ods. 1 nariadenia Komisie (ES) č. 2808/98 [2] je v prípade pomoci počítanej na jeden hektár rozhodujúcou skutočnosťou pre použitie výmenného kurzu začiatok hospodárskeho roka, na ktorý sa pomoc poskytuje. (2) Nariadenie Rady (ES) č. 1782/2003 z 29. septembra 2003 o spoločných pravidlách pre priame platby v rámci Spoločnej poľnohospodárskej politiky a o určitých podporných programoch pre poľnohospodárov a o zmene a doplnení nariadení (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 [3] počíta s pomocou na energetické rastliny, ktorá sa uplatňuje od 1. januára 2004. (3) Pomoc na energetické rastliny sa poskytuje na kalendárny rok, a nie na hospodársky rok. Z toho dôvodu by sa mala pre túto pomoc určiť rozhodujúca skutočnosť, čo sa týka výmenného kurzu. (4) Nariadenie (ES) č. 2808/98 by sa preto malo primerane uvedenému zmeniť a doplniť. (5) Opatrenia ustanovené v tomto nariadení sú v súlade so stanoviskom príslušného riadiaceho výboru, PRIJALA TOTO NARIADENIE: Článok 1 Do článku 4 ods. 1 nariadenia (ES) č. 2808/98 sa doplní nasledujúci druhý pododsek: "Pre pomoc podľa hlavy IV kapitoly 5 nariadenia Rady (ES) č. 1782/2003 [4] sa však za rozhodujúcu skutočnosť pre výmenný kurz považuje 1. január roku, na ktorý sa pomoc poskytuje." Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskej únie. Bude sa uplatňovať od 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. decembra 2003 Za Komisiu Franz Fischler člen Komisie [1] Ú. v. ES L 349, 24.12.1998, s. 1. [2] Ú. v. ES L 349, 24.12.1998, s. 36. Nariadenie naposledy zmenené nariadením (ES) č. 816/2003 (Ú. v. ES L 116, 13.5.2003, s. 12). [3] Ú. v. ES L 270, 21.10.2003, s. 1. [4] Ú. v. ES L 270, 21.10. 2003, s. 1. --------------------------------------------------
Úradný vestník L 342 , 30/12/2003 S. 0004 - 0004



Nariadenie Komisie (ES) č. 2302/2003 z 29. decembra 2003 o odchýlke od nariadenia (ES) č. 192/2002, ktorým sa stanovujú vykonávacie pravidlá na vydávanie dovozných licencií na cukor a zmesi cukru a kakaa s kumuláciou pôvodu v AKT/ZKÚ alebo ES/ZKÚ KOMISIA EURÓPSKÝCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území (ZKÚ) k Európskemu spoločenstvu [1], a najmä na jeho článok 6 ods. 4 prílohy III, keďže: (1) Nariadenie Komisie (ES) č. 192/2002 [2] stanovuje vykonávacie pravidlá na vydávanie dovozných licencií na výrobky, ktoré patria do kapitoly 17 kombinovanej nomenklatúry (KN) a kódu KN 18061030 a 18061090 a majú kumulovaný pôvod v AKT/ZKÚ alebo ES/ZKÚ. (2) Z dôvodu rozšírenia Európskej únie 1. mája 2004 by sa mala na rok 2004 prijať odchýlka od časového plánu predpokladaného v uvedenom nariadení týkajúca sa podávania žiadostí o licencie, aby sa od dátumu pristúpenia aj hospodárske subjekty nových členských štátov mohli zúčastňovať na dovoze týchto výrobkov. Na tento účel je tiež potrebné stanoviť najvyššie množstvo, ktoré je k dispozícii 1. januára 2004 na prvé obdobie podávania žiadostí a ktoré zodpovedá jednej tretine najvyššieho ročného množstva stanoveného v druhom pododseku odseku 4 článku 6 prílohy III k rozhodnutiu 2001/822/ES, PRIJALA TOTO NARIADENIE: Článok 1 1. l. Na rok 2004 sa žiadosti o udelenie dovozných licencií vzťahujú odchylne od článku 3 ods. 2 nariadenia (ES) č. 192/2002 na množstvo, ktoré zodpovedá najmenej 25 tonám a najviac množstvu, ktoré je podľa odseku 3 určené na podávanie žiadostí na január, a množstvu, ktoré je k dispozícii na podávanie žiadostí na nasledujúce časové obdobia. 2. Na rok 2004 sa žiadosti o udelenie licencií podávajú odchylne od článku 6 ods. 1 nariadenia (ES) č. 192/2002 počas prvých piatich pracovných dní mesiacov január, máj, júl a október 2004 v príslušných úradoch členských štátov. 3. Na rok 2004, keď množstvá v žiadostiach podaných počas prvých piatich pracovných dní mesiaca január 2004 vyčerpajú alebo prekročia množstvo 9333 ton, Komisia stanoví odchylne od článku 6 ods. 3 nariadenia (ES) č. 192/2002 do desať pracovných dní od posledného dňa lehoty na podávanie žiadostí jednotnú sadzbu krátenia, ktorá sa uplatní na všetky podané žiadosti. Článok 2 Toto nariadenie nadobudne účinnosť v deň nasledujúci po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. decembra 2003 Za Komisiu Franz Fischler člen Komisie [1] Ú. v. ES L 314, 30.11.2001, s. 1. [2] Ú. v. ES L 31, 1.2.2002, s. 55. --------------------------------------------------
Úradný vestník L 342 , 30/12/2003 S. 0011 - 0012



Nariadenie Komisie (ES) č. 2307/2003 z 29. decembra 2003, ktorým sa mení a dopĺňa nariadenie (ES) č. 2550/2001 vzhľadom na oblasti oprávnené na poskytnutie prémie na kozy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2529/2001 z 19. decembra 2001 o spoločnej organizácii trhu s ovčím a kozím mäsom [1], najmä na jeho článok 4 ods. 2, keďže: (1) Oblasti oprávnené na poskytnutie prémie pre výrobcov kozieho mäsa sú uvedené v prílohe I k nariadeniu Komisie (ES) č. 2550/2001 z 21. decembra 2001, ktorým sa stanovujú podrobné pravidlá uplatňovania nariadenia Rady (ES) č. 2529/2001 o spoločnej organizácii trhu s ovčím a kozím mäsom so zreteľom na systém prémií a ktorým sa mení a dopĺňa nariadenie (ES) č. 2419/2001 [2], zmenené a doplnené nariadením (ES) č. 623/2002 [3]. (2) Ďalšie preskúmanie ukázalo, že zoznam zemepisných oblastí je potrebné aktualizovať. Francúzske úrady po analýze systému produkcie kôz v zámorských departementoch konštatovali, že tieto departementy spĺňajú kritériá stanovené v článku 4 ods. 2 nariadenia (ES) č. 2529/2001. (3) Táto aktualizácia nemá vplyv na dodatočné kontroly týkajúce sa podmienok pre udelenie pomoci podľa ustanovenia článku 4 ods. 2 nariadenia (ES) č. 2529/2001. (4) Opatrenia stanovené v tomto nariadení sú v súlade so stanoviskom Riadiaceho výboru pre ovce a kozy, PRIJALA TOTO NARIADENIE: Článok 1 Príloha I k nariadeniu (ES) č. 2550/2001 sa nahrádza prílohou k tomuto nariadeniu. Článok 2 Toto nariadenie nadobúda účinnosť tretí deň nasledujúci po dni jeho uverejnenia v Úradnom vestníku Európskej Únie. Uplatňuje sa od 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. decembra 2003 Za Komisiu Franz Fischler člen Komisie [1] Ú. v. ES L 341, 22.12.2001, s. 3. [2] Ú. v. ES L 341, 22.12.2001, s. 105. [3] Ú. v. ES L 95, 12.4.2002, s. 12. -------------------------------------------------- PRÍLOHA " „PRÍLOHA I Oblasti oprávnené na poskytnutie prémie na kozy Francúzsko : Korzika, zámorské departementy a všetky horské oblasti v zmysle článku 18 nariadenia (ES) č. 1257/1999 [1], ktoré sa nachádzajú mimo týchto regiónov. Grécko : celá krajina. Taliansko : Lazio, Abruzzo, Molise, Campania, Apulia, Basilicata, Kalábria, Sicília a Sardínia a všetky horské oblasti v zmysle článku 18 nariadenia (ES) č. 1257/1999, ktoré sa nachádzajú mimo týchto regiónov. Španielsko : autonómne regióny Andalúzia, Aragónsko, Baleárske ostrovy, Castile-La Mancha, Castile-Leon, Katalánsko, Extremadura, Galícia (okrem provincií La Coruña a Lugo), Madrid, Murcia, Rioja, Valencia a Kanárske ostrovy a všetky horské oblasti v zmysle článku 18 nariadenia (ES) č. 1257/1999, ktoré sa nachádzajú mimo týchto regiónov. Portugalsko : celá krajina s výnimkou Azor. Rakúsko : všetky horské oblasti v zmysle článku 18 nariadenia (ES) č. 1257/1999. Nemecko : všetky horské oblasti v zmysle článku 18 nariadenia (ES) č. 1257/1999.“ " [1] Ú. v. ES L 160, 26.6.1999, s. 80. --------------------------------------------------
Úradný vestník L 345 , 31/12/2003 S. 0019 - 0019



Nariadenie Rady (ES) č. 2321/2003 zo 17. decembra 2003, ktorým sa mení a dopĺňa nariadenie (ES) č. 1098/98 o zavedení dočasných osobitných opatrení v odvetví chmeľu RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], najmä na jeho článok 16a, so zreteľom na návrh Komisie, keďže: (1) V článku 2 ods. 1 pododsek 1 nariadenia (ES) č. 1098/98 [2] je stanovená čiastka vyrovnania, ktoré sa vyplatí na plochu dočasne nevyužívanej alebo vyklčovanej chmeľnice v spoločenstve v období šiestich rokov, od zberu v roku 1998 až po zber v roku 2003. (2) Použitie osobitných opatrení o nevyužívaní a vyklčovaní plôch umožnilo v spomenutom období zníženie rozlohy chmeľníc o 19 % v porovnaní s referenčným rokom 1997. (3) Hodnotiaca správa, ktorú musí predložiť Komisia Rade podľa článku 18 ods. 2 nariadenia Rady (EHS) č. 1696/71 pred 31. decembrom 2003, sa týka všetkých ustanovení o spoločnej organizácii trhu s dôrazom na osobitné opatrenia. K hodnoteniu sa môžu pripojiť návrhy. V rámci uvedeného treba dať možnosť na dôkladnú diskusiu o celom odvetví chmeľu. Aby sa taká diskusia mohla uskutočniť a s prihliadnutím na to, že snaha o rovnováhu na trhu je v prípade chmeľu stále aktuálna, malo by sa obdobie, na ktoré bola stanovená čiastka vyrovnania, predĺžiť o jeden rok. (4) Nariadenie (ES) č. 1098/98 by sa preto malo príslušne zmeniť a doplniť, PRIJALA TOTO NARIADENIE: Článok 1 Nariadenie (ES) č. 1098/98 sa mení a dopĺňa takto: 1. v článku 2 ods. 1 - v pododseku 1 sa údaj "zber 2003" nahradí údajom "zber 2004"; - v pododseku 2 sa údaj "zber 2004" nahradí údajom "zber 2005"; 2. v článku 4 ods. 2 sa údaj "zber 2004" nahradí údajom "zber 2005". Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. decembra 2003 Za Radu predseda G. Alemanno [1] Ú. v. ES L 175, 4.8.1971, s. 1. Nariadenie naposledy zmenené a doplnené nariadením (ES) č. 1514/2001 (Ú. v. ES L 201, 26.7.2001, s. 8). [2] Ú. v. ES L 157 z 30.5.1998, s. 7. Nariadenie zmenené a doplnené nariadením (ES) č. 2151/2002 (Ú. v. ES L 327, 4.12.2002, s. 1). --------------------------------------------------